LidanRubinov/Halacha-QA huggingface dataset:
שאלה: פחדים וסיוטים בלילה: ערב טוב לכבוד הרב, הריני מגיעה ממשפחה חילונית שאינה שומרת כלל תורה ומצוות ואף בביתי סולדים לדת. אני חוזרת בתשובה כ-4 חודשים מאז חודש אלול. ההתחזקות שלי מהירה יציבה וקלה מלבד ההקנטות של משפחתי. לקחתי על עצמי שבת, קריאת שמע, עשר זכירות, 13 עיקרים, מנחה או ערבית, תפילת עמידה ונשמת כל חי. אם זאת אני לובשת חצאיות ארוכות שחורות חלקות וחולצות צנועות שחוצות את קו המרפק. כמו שאמרתי מהיר קל ויציב. לאחרונה אני מרגישה שאיני יכולה לישון בלילה. אני גרה עם אימי, יש טלוויזיה בשבת יש פלאפונים ואולי זה התערבבות של קדושה עם טומאה אך כל זה לא נעשה בחדר שלי בו נעשות התפילות והדלקת קטורת בימי שני חמישי ומוצ ש מה עליי לעשות כדי להרגיש רגועה יותר, לישון בלילות, ובעיקר לא לבכות ולהתחנן להיגעל מייסורי?
תשובה: בראש ובראשונה אני רוצה לחזק אותך שתמשיכי בהתקדמות רוחנית מתוך שמחה ורוגע. שנית צריך ללמוד לחיות עם משפחה שאינה שומרת שבת, תני להם כבוד והם יתרגלו לרעיון ובסופו של דבר יקבלו אותך ויכבדו אותך על בחירתך. הדבר הכי חשוב שאת צריכה כרגע, זו דמות רוחנית שתלווה אותך בדרכך החדשה, את צריכה למצוא רב או רבנית שידריכו אותך בהתקדמות רוחנית. אינני מכיר אותך ועל כן איני יודע מה יוצר אצלך חוסר רגיעה בכי ותחנונים, על כן מאוד חשוב למצוא משהי שתוכלי לדבר בצורה פתוחה על זה. ברכה והצלחה. ירון דוראני.
שאלה: תאריך לנישואין: הרב, האם יש תאריכים יותר טובים או פחות טובים לחתונה? אנחנו חושבים להתחתן עוד חודש-חודשיים. די גמישים. דבר נוסף, אני חושב שאישתי לעתיד היא בנאדם הרבה יותר טוב ממני מבחינה מוסרית, מידותית וערכית. ההבדל ניכר, אבל אני חושב שהיא לא כל כך מודעת לזה. מה עצת הרב? אשמח לדעת, אם אפשר התשובה קצת דחופה כדי לתאם עם אולם.
תשובה: ראשית, שיהיו לכם חיים בשמחה האחד עם השני, ותמצאו הרבה חן. אין כזה דבר תאריכים  טובים  לחתונה. אמנם, במשנה מופיע כי ליל יום חמישי הוא כזה, וחלק מההסברים הוא בשל הברכה שיש ביום הזה, אולם יאמן כוונת המשנה לשלול ימים אחרים. בוודאי שאין בכוונת המשנה להעמיד את עתיד הבית שבונים על שאלת היום שבו מתחתנים. מה שיקבע את חייכם הוא היחס שלכם האחד אל השני, וההשקעה שלכם לבנות את החיים המשותפים שלכם. יש כמובן ימים אסורים בנישואין כמו ספירת העומר. חול המועד וכדו, אבל זה כבר עניין אחר. ביחס לעניין השני: זוגיות עמוקה מפגישה בני אדם חסרים, הנזקקים האחד לשני. אתה חסר  גם היא חסרה  ושניכם כחסרים תשלימו האחד את השני. היא יכולה למשוך אותך למעלה, והתפקיד שלך הוא להיענות למשיכה שהיא מושכת אותך. אתה תדע לרומם אותה בתחומים שלך, והיא תיענה לאותם תחומים שיש בך ואין בה. וכך תבנו ותיבנו. והרבה שמחה
שאלה: אמצעי מניעה: אשתי ואני נמצאים בעיצומו של תהליך הפריה חיצוני. כחלק מהתהליך התבקשנו להימנע מהריון ספונטני. עם זאת, שימוש בגלולות כרגע הוא בעייתי מכיוון שהמאזן ההורמונלי צריך להישמר בהתאם לנדרש לצורך התהליך. שאלתי היא, האם במקרה כזה מותר להשתמש באמצעי מניעה אחרים?
תשובה: יש מגוון רחב של אמצעי מניעה שלא כולם מתאימים לכל אישה, על כדי לקבל תשובה אחראית בנושא, פנה למכון פועה. 026515050 בשורות טובות אברהם קריספין רב קהילה בישוב אדם
שאלה: כיבוד אב ואם: אבי שיח שוכב בבית חולים ומקבל זונדת האכלה. לעיתים בהיותו במצב של שינה הוא שולח יד לעבר הצינור ושולף אותו תוך גרימת סכנה של חנק לעצמו וכאב רב בהחזרת הזונדה. הצוות הרפואי דורש לקשור לאבא את היד כאשר אנו עוזבים את המיטה. האם מותר לי לקשור את היד של אבא באופן חופשי אך ימנע ממנו לפגוע בעצמו. מראש -אליהו
תשובה: וברכת ד  רפואה שלמה בקרוב בתוך שאר חולי ישראל. אתה אל תקשור, אבל אנשי הצוות יכולים לקשור, על כן אתה יכול לומר לאנשי הצוות שאתה עוזב ושהם יקשרו. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: קטורת בתפילה: אפשר להדליק קטורת ולהתפלל לה באותו זמן זה לא נחשב עבודה זרה? הרמה הרוחנית גבוהה מאוד מתי שאני מדליק קטורת.
תשובה: אחלק את תשובתי לשני חלקים: על פי הלכות תפילה - אין איסור בכך. מותר לאדם ליצור לו תנאים לתפילה. על פי הלכות עבודה זרה - זה יותר מורכב. אין בדבר עבודה זרה כי לא התכוונת לעבודה זרה. אולם זה דומה מידי לעבודה זרה, ומזכיר את פסוקי התורה  איכה יעבדו הגויים את אלוהיהם, ואעשה כן גם אני. על כן, נראה לי שיש להסתייג.
שאלה: קטורת: אפשר להדליק קטורת ולהתפלל לה באותו זמן זה לא נחשב עבודה זרה? הרמה הרוחנית גבוהה מאוד מתי שאני מדליק קטורת.
תשובה: לך. הדלקת קטורת ריחנית לשם אלוהים אחרים היא זו שאסורה. יצירת ריח טוב בלי קשר לאלוהים אחרים- מותרת, בתקופת המשנה היו נוהגים להדליק סוג של קטורת (מוגמר) בסוף הסעודה, והיו מברכים "בורא מיני בשמים" כשהיו מריחים את הריח הטוב הזה. זה היה בדיוק בזמן של ברכת המזון, ואף אחד לא חשב שיש בכך משום עבודה זרה.
שאלה: קטורת: אפשר להדליק קטורת ולהתפלל לה באותו זמן זה לא נחשב עבודה זרה? הרמה הרוחנית גבוהה מאוד מתי שאני מדליק קטורת.
תשובה: מובא בפוסקים שאסור לאכול או לשתות ולהנות מעבודה זרה ומתקרובתה ומשמשיה וכן מציפוי ע"ז ומתכשיטיה, על כן יש לברר את מקורה של הקטורת, אם נעשתה בידי עובדי עבודה זרה לצורך עבודתם - אסור ליהנות ממנה. אמנם, אם נעשתה רק כדי להפיץ ריח טוב בלבד - מותר. בשורות טובות אברהם קריספין רב קהילה בישוב אדם
שאלה: חגים ומועדים: מספר שאלות 1. מדוע ר"ה יומיים וכל יתר החגים בני יום אחד? (האם בגלל שקלקלו הלויים בשיר פעם אחת?) 2. מדוע פורים יומיים? בגלל שאסתר כתבה? בשאלה הראשונה המצב הפוך ומדאוריתא. 3. מדוע מתחילים בבקשת גשם שבועיים אחרי האזכרה? בשעה שעל הטל שממילא נמצא ברוב ימות השנה מבקשים מיד באותו יום? 4. לפי הרמבם הטעם של ברית המילה חל גם על נשים. (מתבצע באפריקה)
תשובה: וברכת ד  1. גם בזמן המקדש היו תקופות שראש השנה היה יומיים, ועל כן נתקן מתחילה כיומיים. 2. לתת שבח לארץ ישראל, וערים המוקפות חומה מימות יהושע בן נון שהם בארץ ישראל, מלבד שושן ששם היה הנס. 3. כדי שעולי רגלים יגיעו לבתיהם בלא גשם, למרות שבימינו אין עלייה לרגל (מלבד מספר שיטות), כמו כן הזמן קצר יותר, אבל כיוון שנהגו כך לא שינו. 4. המצוות אינן לפי הטעמים. הטעמים באים להוסיף נימוק, אבל ההלכה היא כפי שנכתב בהלכה. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: מזיגת יין לא כשר: כבוד הרב אני עובד בחברה שמספקת שרותי יין לאירועים וכדו. בקרוב נערכת תחרות יין ע"י החברה ואני אמור לעבוד שם כמלצר יין. בד"כ אני עובד רק באירועים כשרים בהם נמזג יין כשר בלבד. לעומת זאת בתחרות ימזג גם יין ישראלי ללא הכשר ואפילו יינות מחו"ל שאינם כשרים כלל. השופטים בתחרות חלקם גויים, חלקם יהודים חילונים וחלקם יהודים דתיים (הם סומכים על היתר שלא מצאתי בשום מקום של יריקת היין לאחר הטעימה כאשר מדובר בטעימת יין לא כשר). אני כמעט בטוח שכל השופטים אינם בולעים את היין אלא מרגישים את הטעם ומייד לאחר מכן יורקים אותו (מאחר ומדובר בשתיית כמות יין בלתי רגילה - גם אלו שאינם שומרים על כשרות). שאלתי היא כזו, מאחר ואיני יכול לדעת איזה יין אני מוזג (לא המלצר ולא הטועמים יודעים באיזה יין מדובר) ויתכן ואצטרף למזוג גם יינות שאינם כשרים בשקלול של כל מה שציינתי לעיל האם ישנה בעיה של "לפני עיוור" או בעיות אחרות שבשלם אסור לי לעבוד בתחרות או שמאחר והשופטים בכל מקרה יהיו שם ואם לא אני אז מישהו אחד ימזוג את היין יש מקום להקל. תורה רבה!
תשובה: וברכת ד  יש להשתדל להמנע, אבל הלכתית הדבר מותר, מכיוון שאינך יודע שזה יין איסור, כמו כן יתכן שהם יפלטו את היין, ועוד יש להוסיף שהם רק עובדים ולא נהנים מעצם השתייה, ואומן באומנותו טרוד. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: לימודים: האם מותר ללמוד את הפילוסופים היוונים כאפלטון, אריסטו וכו. האם לימוד זה יכול לפגוע באמונתי?
תשובה: וברכת ד  מותר ללמוד אותם לאחר שעברת ובררת את יסודות היהדות, דהיינו ברור היטב של מורה נבוכים, כוזרי, מהר"ל. לאחר מכן אפשר לראות גם בספרים אחרים. זה לא כלול בחכמה יוונית, שהיא שפת רמיזות וכדו. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: בחירת שם: שמי גילת אברהם ג נאח ילדתי את בני השני בתאריך 19.11.13 בשעה 23:34 ומחר אנו נערכים לטקס הברית. שם בעלי: יצחק אברהם. יש לנו מספר שמות שאנו מתלבטים לגביהם ורצינו לשאול איזה מהם הוא הטוב ביותר ומומלץ. השמות: שוהם, יובל, נדב,אורי,שלו.
תשובה: ישנם מספר כללים בבחירת שם: א. לא על שם אדם רשע. ב. לא על שם אדם שנפטר באסון או מחלה בקיצור ימים. ג. להימנע מלתת שם של בן לבת, וכן להפך. ד. לתת שם בעל משמעות חיובית. מזל טוב אברהם קריספין רב קהילה בישוב אדם
שאלה: ש : אני בן 20.לפני 5 שנים בערך חזרתי בתשובה.כיום לוחם בצה"ל. כבר 42 יום הצלחתי שלא ליפול לש.היום נפלתי לאחר שביומיים האחרונים אני נאבקתי.ועוד במלתחות המקווה לצערי. אני לא יודע מה לעשותזה ממש שבר אותי.ועוד נדרתי נדר לד שלא אפול בזה והצלחתי כמעט ורק אחרי 42 יום נכשלתי מה אעשה?
תשובה: גבורה גבורה ועוד גבורה, זה מה שצריך ובכמויות גדולות. ישנם דברים שיכולים לסייע, כמו לימוד תורה, חתונה, ספרי מוסר, הימנעות מהסתכלות בדברי תועבה וכו  אבל בסוף לאחר כל הרשימה הנ"ל שאין לזלזל בה כלל, צריך להיות גיבור שנאמר "איזהו גיבור הכובש את יצרו" בהצלחה אברהם קריספין רב קהילה בישוב אדם
שאלה: בגד שנלקח בטעות: עשיתי קניה של בגדים באיזו חנות, העברתי את הבגדים בקופה, אחרי ששילמתי המוכרת אריזה את הבגדים ושמה אותם בשקית,כשבאתי הביתה, גיליתי שהיא בטעות הוסיפה עוד בגד שלא לקחתי ולא שילמתי עליו, מה אני אמור לעשות שאני רחוק מהחנות הזאת ולא יודע מתי יתאפשר לי לחזור לשם?
תשובה: לך חובה להשיב את הבגד בהקדם. בשלב ראשון ובאופן מיידי עליך להתקשר לחנות ותודיע להם שהבגד שלהם נמצא אצלך. בשיחת טלפון אתם גם יכולים לסכם על צורת ההחזרה (לדוגמא משלוח בדואר) דוד לוי לבירור נוסף 098987548
שאלה: פחד ממוות ומחלות אמונה בה : שמי רוני, בת 21 אובחנתי כסובלת מהפרעת פאניקה ומ-OCD. עשיתי בדיקות דם כלליות וברוך ה הכל תקין, אני מטופלת אצל פסיכיאטר שהוא יהודי נפלא ולוקחת את התרופות שהוא נותן לי ובכל סוף פגישה איתו הוא אומר לי שאין סיכוי שאני אמות בגיל 21 ואין סיכוי שאני בכלל אמות בקרוב. אני בחורה דתייה ומאוד מאמינה בה יתברך ומה שאני יודעת שלפי היהדות אסור לחשוב על המוות ואף אדם לא יודע מתי הוא מת. אני לא יודעת למה, אבל אני מרגישה כאילו המוות נמצא לי מול העיניים ואני מרגישה תסמינים מוזרים בכל הגוף, שבין היתר אני מרגישה שהוא מאוד כבד וזז לאט או שאני מרגישה כל מיני עקצוצים מוזרים כאילו הגוף מאותת לי שמשהו לא ר וכאילו הוא מכין אותי למות בכל רגע או שאני מרגישה כאילו אני עומדת לחטוף שבץ התקף לב בגילי הדי צעיר. אני מרגישה גם שכל נשימה שלי היא הנשימה האחרונה שלי ויש לי מין כאב מוזר בחזה שמאל למעלה ואני בקושי מרגישה את הדופק שלי ומרגישה חנק כאילו אני הולכת למות. אני נורא מפחדת! הפחד מהמוות התחיל לי מזה שאבא שלי נפטר כשהייתי בת 7. במשך השנים הדחקתי את העצבות ממני והייתה לי ילדות ונערות שמחה ומאושרת, ואם הייתי חושבת על המוות ישר הייתי מדחיקה את המחשבה וחושבת מיד על דבר חיובי ומשמח. בערב יום כיפור חטפתי התקף חרדה ומאז אני מפחדת מהמוות באופן אובססיבי, כל סימן בגוף מאותת לי כאילו אני עומדת למות (שאחרי שרופא המשפחה והפסיכיאטר בדקו אותי ואני בריאה ברוך ה ). כל פעם שמזכירים לי את המילה מוות או משהו שקשור למילה אני ישר נכנסת ללחץ מזה. אני מפחדת שאני מתחילה לאבד את האמונה בה כי אני מרגישה שהוא לא נענה לתפילותיי (מה שאני יודעת שזה לא נכון) ולכן שאלותיי הן: האם המשפט "שויתי ה לנגדי תמיד" אומר בין היתר שאסור לחשוב על המוות? והאם זה גם כתוב בהלכה שאסור לחשוב על המוות? והאם זה נכון שהקב"ה תמיד מקשיב לנו ולבקשות שלנו אבל אנחנו בני האדם לא תמיד מקשיבים לו? אני כל לילה לפני השינה אומרת קריאת שמע ואני מבקשת ממנו בריאות על עצמי ועל משפחתי ועל כל עם ישראל ואני מרגישה שהוא לא מקשיב לתפילותיי. אולי זו אני שלא מקשיבה לו? אודה לתשובות :) מקווה שיהיה לי ולכל עם ישראל חנוכה שמח ומלא אור!
תשובה: על פי היהדות אין עניין להדחיק את יום המוות, "טוב לכת אל בית האבל ומלכת אל בית המשתה" שמתוך כך אדם מתעורר לחשבון נפש אמיתי, ולא נותן לחייו לחלוף לנגד עיניו סתם כך, ללא תוכן ומשמעות. אך מאידך אסור לאדם לחיות בפחד ואימה, עד כדי שיתוק ולחץ כפי שאת מתארת. לכן הייתי מציע לך לחפש טיפול מתאים שיעזור לך לחשוב מחשבות חיוביות ומצמיחות. בשורות טובות אברהם קריספין רב קהילה בישוב אדם
שאלה: שינה בזרון לא נפרד: הוריי מסורתיים. כשאנחנו מגיעים לשבתות אצל ההורים פעם בכמה זמן. יש לנו בעיה עם השינה בחדר של אחי הקטן שבו אנו ישנים ישנה מיטה זוגית עם מזרן אחד רחב. זה לא היה ככה תמיש רק השבוע אחי החליף מיטה. עד כמה זה בעייתי??
תשובה: אין היתר לזוג נשוי לישון במיטה שאינה נפרדת בימים שהאישה איננה טהורה. אפילו שהמיטה רחבה. על כן, במידה ואין באפשרותכם למצוא פתרון יצרתי כאשר מתארחים, אולי אפשר להחליט שהולכים להתארח בימים שבהם מותרים. לילה טוב אברהם קריספין רב קהילה בישוב אדם
שאלה: גלולות וטהרה: לרב, אני נשואה שנה וחודשיים וב"ה נקלטתי להריון חודשיים לאחר החתונה ועכשיו יש לנו תינוק מקסים. יש לי 2 שאלות. אני מאוד מאוד משתדלת לשמור על דיני הטהרה 1. אני רוצה להשתמש בגלולות כדי למנוע כרגע הריון נוסף בע"ה כמובן שבהמשך ארצה בזה. מותר לי להשתמש בגלולות מבחינת טהרה וכל העיינין של זרע לבטלה? 2. בינואר בעלי היקר ואני מתכננים חופשה ולפי החישוב שלי אני לא אהיה טהורה בימים אלה האם מבחינה הלכתית אני אמשיך לקחת חפיסה נוספת של גלולות כדי למנוע את המחזור עד לחודש פבואר האם אני נחשבת טהורה? חשוב לי לציין שהמחזור שלי אינו סדיר. אודה לתשובה מהירה. נ.ב אני די חדשה באתר אז אני מקווה שאני בקטגוריה הנכונה
תשובה: יש מגוון רחב של אמצעי מניעה שלא כולם מתאימים לכל אישה, על כן כדי לקבל תשובה אחראית בנושא, יש לפנות למכון פועה. 026515050 בשורות טובות אברהם קריספין רב קהילה בישוב אדם
שאלה: בנית המשכן: רציתי לשאול אותך מה התאריך(יום ושנה) שבו סימו בני ישראל לבנות את את המשכן. אליה
תשובה: לך לגבי השנה אתה יכול לקרוא בתורה זה מפורש בפרשות רבות - חנוכת המשכן היתה בתחילת חודש ניסן בשנה השנית לצאת בני ישראל ממצרים דהיינו אחרי 11 וחצי חודשים מיציאת מצרים. לפי המדרש בנייתו החלה בחג הסוכות והסתיימה בכה בכסלו (כתשעה חודשים אחרי יציאת מצרים) דוד לוי
שאלה: ברכות בגילוי ראש: לפני כחמש שנים התגרשתי, ובהמשך קיבלתי היתר להוריד את הכיסוי ראש, רק בימים אלה הצלחתי להשלים עם עצמי את המהלך ו" להעיז " להלך בראש גלוי, ואז התעוררה בי השאלה, איך בעצם עלי לנהוג לענין ברכות, תפילות וכו. אשמח לשמוע מה אומרת ההלכה לענין זה. בכבוד רב.
תשובה: מעיקר הדין אישה גרושה חייבת ללכת עם כיסוי ראש. אמנם כתב הרב פינשטיין שאם הדבר מונע ממנה להינשא בשנית, יכולה להוריד. אך בשעה שנמצאת בביתה, צריכה לכסות את שערה, ובפרט כאשר מתפללת או מברכת. חשוב להדגיש שההיתר אינו היתר גורף אלא רק בנסיבות המעכבות שידוך. בשורות טובות הרב אברהם קריספין רב קהילה בישוב אדם
שאלה: השבת אבידה: האם מצוות השבת אבידה חלה רק כאשר האבדה היא יקרת ערך? או שעליי להחזיר אבידה לבעליה גם כשהיא אינה יקרה?
תשובה: לך, בכל השבת אבידה מערך של פרוטה - מקיימים מצווה מהתורה. פרוטה היא בערך 11 אגורות. לגבי אבידה שערכה פעוט מכך - ייתכן שמקיימים בכך מצווה אבל לא חייבים. כל חובת השבת אבידה היא בתנאי שאינך מוציא על השבת האבידה ממון מעבר לערכה של האבידה. ותזכה למצוות דוד לוי
שאלה: חובה לעזור לרכב תקוע: על פי הפסוק "לא-תראה את-חמור אחיך או שורו, נפלים בדרך, והתעלמת, מהם: הקם תקים, עמו" האם כיום ישנה חובה לעזור לרכב תקוע בצד הכביש?
תשובה: לך עיקר המצווה היא להציל את חברו הקורס תחת הנטל או להציל את ממון ( בהמת חברו שעלולה למות). יתכן שאם הרכב התקוע עלול להנזק והאדם יפסיד את רכבו או שהרמתו כבדה עליו לבד - אולי יש בזה ענף של מצווה זו דוד לוי
שאלה: מי ידליק את נר החנוכה?: אני בחור יתום. השאלה מי יותר כדאי שידליק נר חנוכה - האם, שאשתו כגופו, או הבן (אני) שמעל גיל 13? וחג שמח!
תשובה: לך אני משתתף בצערך. לבירור ההלכה - חובת נר חנוכה היא על בעלי הבית בשווה דהיינו אבא ואמא. אם אחד מהם אינו בבית במקרה הוא בקביעות ברור שהשני צריך להדליק נר חנוכה לכן ברור שחובת הדלקת נר חנוכה היא על אמך. אתה סמוך על שולחנה ויוצא ידי חובה בהדלקה שלה. בברכת חנוכה שמח דוד לוי 098987548
שאלה: מברשת שיניים לשבת: רציתי לדעת אם מותר לי להשתמש במברשת שהבאתי בקישור הבא בשבת?
תשובה: המברשת מותרת בשימוש בשבת, אך אם בד"כ יורד דם כתוצאה מהצחצוח - יש להימנע. אברהם קריספין רב קהילה בישוב אדם
שאלה: מספר שאלות: אני גיורת שומרת מצוות שגרה בינתיים עם משפחתי הלא יהודית והייתי רוצה לשאול מספר שאלות. 1. אמנם יש לי את הכלים הפרטיים והכשרים שלי בבית אך רציתי לדעת האם מותר לי לשתות משקה קר בכוסות הזכוכית שלא הוריי? כלומר כוסות שלא הוטבלו ואולי היו בהם משקאות קרים אחרים שאינם כשרים? 2. אחותי קוסמטיקאית במקצוע ולפעמים היא מאפרת אותי או עושה לי טיפולים קוסמטים אך האם בשבת מותר לה לאפר אותי? 3. מותר לי לחבק ולנשק את אבא שלי אפילו שהוא לא יהודי? 4. האם מותר לי ללחוץ יד לבני דודים ודודים או שעליי לישמור מהם נגיעה כאילו היו אנשים זרים לחלוטין? טליה
תשובה: 1. כלי מתכת וכלי זכוכית אסורים בשימוש ללא טבילה. 2. אסור ליהנות בשבת ממלאכה שנעשתה לטובתך ע"י אינו יהודי 3. מותר 4. גם יהודי מלידה צריך להימנע ממגע (כולל לחיצת יד)עם המין השני, למרות שאלו בני משפחתו כגון בני דודים דודים וכיוצא בהם. שבוע טוב אברהם קריספין רב קהילה בישוב אדם
שאלה: טהרה:, ב- ד בשבט בעלי היקר ואני מתכננים חופשה ולפי החישוב שלי אני לא אהיה טהורה בימים אלה האם מבחינה הלכתית אני אמשיך לקחת חפיסה נוספת של גלולות כדי למנוע את המחזור עד לחודש אדר האם אני אחשב טהורה בזמן החופשה בגלל עצם העובדה שלקחתי גלולות ודחיתי את המחזור?
תשובה: באופן כללי יש הבדל בין סוגי הגלולות, אבל בגדול ניתן להמשיך לקחת חפיסה נוספת כדי לדחות את הגעת המחזור. במידה ואכן ידחה המחזור, האישה תמשיך להיות טהורה. אברהם קריספין רב קהילה בישוב אדם
שאלה: נשמות על בעלי חיים: מן הידוע ביהדות, כי בעל חיים (כשר) שנאכל ע"י יהודי, נשמתו של בעל החיים מתעלה ומגיעה לעולמות הגבוהים. מה קורה לנשמתם של בעלי חיים שנאכלים על ידי גויים?
תשובה: ניתן לענות על שאלה זו מסברא פשוטה: כיוון שכל בני האדם נבראו בצלם אלוקים, הרי שכל מה שנכלל בתוך האדם מתרומם אף הוא למעלה מסוימת של צלם אלוקים. אין הבדל בהקשר זה בין יהודי לגוי.
שאלה: פירוש חלומות: מה המשמעות של חלומות ביהדות? ואיך אני מפרש אותם לטובתי? כדי להסיק מסקנות ומה עליי ללמוד מהחלומות. לעיתים אני חולם חלומות רעים ולעיתים טובים. איך אני מסיק עליהם? לאן עליי לפנות כדי לפרש את חלומותיי.
תשובה: תשובות רבות נכתבו על חלומות. אני שולח קישוריות לחלק מהם. אם יש צורך בבירור נוסף   אשמח.
שאלה: תובנות על מותו של אריק איינשטיין: לכבוד הרב.אני קוראת את הדברים שלך כל הזמן ומאוד מעריכה אותך.רציתי לשמוע את התובנות שלך על מה שקורה עם המוות של אריק איינשטיין כי חשוב לי לדעת מה צריך לחשוב על זה.
תשובה: הייתי רוצה לסייע אך אין בידי. לצערי, אין לי תובנות על מותו. כואב הלב על אדם וכואב הלב על זמר שהטביע את חותמו. אבל אין לי שום דבר אחר לומר על כך. אין כזה דבר "צריך לחשוב". אדרבא, אשמח לשמוע ממך מה את יכולה להוסיף לי בנושא הזה.
שאלה: להוריד זקן בשביל פרנסה?: אני חוזר בתשובה כבר 7 שנים, מאז שחזרתי בתשובה לא גילחתי לגמריי את הזקן אלא השארתי זיפים כי אני מרגיש שזה נותן לי יותר חוזק מבחינה רוחנית. לפני כשנה ב"ה התחתנתי ואני מחפש עבודה אך לצערי בראיונות עבודה דורשים ממני לעבוד ללא זקן בכלל וקשה לי עם זה, השאלה שלי אם מותר לי להענות לדרישות שלהם בשביל הפרנסה או שאני צריך להשאר עם העקרונות שחשובים לי?
תשובה: זקן אינו חיוב ע"פ ההלכה, אלא הדר פניו של יהודי. אך למרות זאת, למיטב הבנתי אותם מקומות שאוסרים לקבל אדם לעבודה בגלל מראה זקנו עוברים על החוק, וניתן לתבוע אותם בגין כך. בהצלחה אברהם קריספין רב קהילה בישוב אדם
שאלה: גוי שנותן צדקה: אנחנו עובדים במינימרקט שכונתי וחלק מהלקוחות שלנו מבוגרים מאד,חלק עריריים או שילדיהם רחוקים מיהדות,וכשהם הולכים לעולמם אנו מעבירים את שמותיהם למפעל הקדישים המבורך של הרב משה בן טוב זצ"ל,שם אומרים עליהם קדיש במשך השנה הראשונה לפטירתם,וכן אנו מקבלים קופת צדקה עם שם הנפטר עליה ובתום השנה כל הכסף שנאסף בקופה זו הולך לצדקה לעילוי נשמתו ה. שאלתי היא אחד הנפטרים נישא לגויה כך שבנותיו ונכדותיו הן גויות והן גדלו פה בארץ (לא במסגרות דתיות) אך הן מבינות את חשיבות הצדקה לעילוי הנשמה והן שמות כסף באותה קופה לעילוי נשמתו האם כסף זה שנתרם על ידן באמת מועיל לנשמתו של קרובם או שזה לשוא?
תשובה: ע"פ הגמרא במסכת בבא בתרא עולה שאין לקבל צדקה מגויים, ואם מקבלים מהם יש בדבר חילול ה. עם זאת בגמרא מסופר שבכל זאת נטלו צדקה מגויים במצבים שונים, על כן פוסק השולחן ערוך יו"ד סימן רנד שיש מקרים יוצאים מהכלל: א.אסור לישראל לקבל צדקה מן העכו"ם בפהרסיא, ואם אינו יכול לחיות בצדקה של ישראל ואינו יכול ליטלה מן העכו"ם בצינעא, הרי זה מותר. ב. שר עובד כוכבים ששלח ממון לישראל לצדקה אין מחזירין אותו משום מלכות אלא נוטלין ממנו וינתן לעניי עובדי כוכבים בסתר כדי שלא ישמע השר. מסקנה: ככלל אין לבקש כספי צדקה מגויים, ואם הם נתנו מעצמם אין צורך להחזיר. לגבי השאלה האם זה מועיל לנשמתו של קרובם - אין ביכולתנו לדעת. בשורות טובות אברהם קריספין רב קהילה בישוב אדם
שאלה: נדרים: לפני כמה חודשים נדרתי נדר שאם אצליח במבחן אתנדב כפעם בשבוע. הדבר אכן קרה והתחלתי להתנדב. בחודש האחרון לא התנדבתי כי מקום ההתנדבות סגר את היום בו יכולתי להתנדב. שאלתי היא: 1. האם אני צריכה לעשות השלמה עבור 4 השבועות בהן לא התנדבתי.? 2. מצאתי מקום התנדבות שצריכים בו פעם בשבועיים. האם אני יכולה להתנדב בו. או שבגלל שנדרתי לפעם בשבוע אני צריכה פעם בשבוע? יש לציין כי מקומות התנדבות בהן אוכל להתנדב כפעם בשבוע קיימים מחוץ לעיר וקשה לי להגיע לשם.
תשובה: לך 1. כן, ברור. 2. אני מבין שהנדר היה להתנדב בכלל ולא ציין מקום מפורש - אם כך אז עליך להתנדב פעם בשבוע ואפשר בכל שבוע במקומות שונים.   כדי להצליח במבחן צריך להשקיע. את בחרת להשקיע אחרי המבחן ולכן ברור שאם אין לך דרך להתנדב בעיר עליך לנסוע מחוצה לה ובהצלחה דוד לוי לבירור נוסף 098987548
שאלה: עובר בשבוע 9 בלי דופק: בשבוע 6 ראו דופק לעובר ובשבוע 9 הדופק פסק! עשיתי 4 אולטרסאונד במקומות שונים ובאמת בכולם לא היה דופק אחרי שבוע וחצי שזה היה אתמול הפלתי ע י כדורים ובאמת שכל התקופה קיבלתי הכל באהבה! ועכשיו פתאום אני מרגישה רייקנות, פחד וממש עצבות למרות שאני יודעת שזה הכל מהשם ייתברך מה אפשר לעשות כדיי להקל על ההרגשה הזאת ולהיות שמחה? איך אפשר להתחזק מהנסיון הקשה הזה? האם זה תיקון של העובר? תיקון של האמא? אשמח לקבל תשובה
תשובה: ראשית אני משתתף בצערך, ומאחל לך שלא תדעי עוד צער. בנוגע לשאלתך, אכן התגובה הרגשית שלך טבעית, והגיוני להרגיש ריקנות ועצב לאחר שחיים שהיו בתוכך פסקו. אך ניתן לרפא את הכאב על ידי אמונה פשוטה ותמימה שהקב"ה משגיח ומקדם אותנו בדרכיו הנסתרות למרות שלא תמיד אנו מבינים כיצד ואיך. לא ניתן לדעת בדיוק לשם מה בא הניסיון הזה, ועל כן חבל להתעסק עם השאלה האם זה תיקון או לא. יהי רצון שהקב"ה ימלא חסרונך אברהם קריספין רב קהילה בישוב אדם
שאלה: חנוכיה אצל מארח לערב: אם אנחנו מתארחים רק לארוחה אצל דוד שלי, למשל, והוא מדליק חנוכיה ומברך, יצאנו ידי חובה? או שאנחנו צריכים להדליק חנוכיה כשנחזור הביתה? ואם כן- עם ברכה או לא? איך צריך לנהוג? וחג שמח!
תשובה: אם אתם חוזרים באותו ערב הביתה, להדליק עם ברכה בביתכם. שבוע טוב אברהם קריספין רב קהילה בישוב אדם
שאלה: שינוי מיקום החנוכיה.: אני רוצה להדליק חנוכיה בסלון שאין בו פרסום נס כדי שסבתא שלי לא תצטרך לקום ואחרי זה להעביר את החנוכיה (בתוך ה - 30 דקות מהדלקת החנוכיה) לכניסה בשביל פרסום הנס האם זה מותר? אשמח אם תוכל לתת לי תשובה לפי דעת עדות המזרח ותימנים.
תשובה: לך הכלל הוא שאין להעביר את החנוכיה אחרי הדלקתה לשום מקום, גם לא אחרי 30 דקות. עדיף לא להזיז אותה מאשר פרסום הנס שאתה רוצה לעשות. מה שאתה מזיז לפתח הבית זו לא חנוכיה ולכן אין בה פרסום הנס. כמו כן מי שיראה אותך מזיז עלול ללמוד ממך להזיז חנוכיה ובנוסף - המשך הדלקתה באותו מקום זהו הידור מצווה, הנחתה במקום אחר אין בכך שום מצווה. לגבי מקום הנחתה יש כמה מצבים אפשריים. 1. זה הבית של סבתא שלך - היא תאמר לך היכן להדליק ובכלל עדיף שהיא תדליק בעצמה. 2. זה בית של הוריך - תשאל את אביך היכן להדליק ואם בכלל הוא מסכים שאתה תדליק 3. זה בית שלך - תחליט אתה האם להדליק בפתח או בסלון (אפשר גם בסלון על יד חלון הפונה לרה"ר) ותזכה למצוות דוד לוי 098987548
שאלה: שמות: בני נולד בנר ראשון של חנוכה בעזרת אם פונדקאית. מתלבטת בין שני שמות: יונתן - בגלל המשמעות ובהיותו קשור לחג החנוכה כאחד מבני מתתיהו. או. אסף - שמו של בני הבכור הוא איתן ואיתן ואסף שניהם משוררי דוד המלך. אשמח לחוות דעתך.
תשובה: שני השמות שמות טובים מאוד. בשורות טובות אברהם קריספין רב קהילה בישוב אדם
שאלה: שירות לאומי: רציתי לדעת האם יש חשיבות לעשות שירות לאומי דווקא במקום מגוריי? אני מבינה שהתשובה היא לא חד משמעית. אלא מאוד מורכבת (כמו הנושא) אבל הייתי שמחה אם הרב ישיב לי ויפרט למרות שאני מבינה שהתשובה היא לא חד משמעית. אני שואלת במסגרת עבודה שיש לי. לך
תשובה: השאלה לא ברורה כל צרכה. למה שתהיה חשיבות לעשות דווקא במקום המגורים?
שאלה: קנאות: יעקב כעס על רחל על שגנבה את הטרפים של אביה, מכאן שהמעשה שלה שמטרתו היתה מן הסתם למנוע מאדם לעבוד עבודה זרה תוך עבירה על "לא תגנוב" לא היה רצוי בעיני יעקב. מצד שני, מעשהו של פנחס שהרג את זמרי היה רצוי לפני הקב"ה והביא לכך שהקב"ה כרת איתו ברית כהונת עולם. אם כן, היכן עובר הגבול בצורך לקנא לקב"ה? מתי כן ומתי לא? אביתר.
תשובה: בד"כ קנאות היא דבר שלילי, מאחר שיוצאת מתוך רגשות כעס ועצבנות. לגבי פנחס, הגמרא אומרת שזה היה מקרה מיוחד ואין ללמוד ממנו להדרכת הרבים. שבוע טוב אברהם קריספין רב קהילה בישוב אדם
שאלה: טהרה לאחר לידה: ילדתי בן ב"ה ב- כ בחשון (24 10 13), אני חודש וכמה ימים אחרי לידה. הדימום עדיין לא פסק ומופיע כמו בימים אחרונים של וסת. לא כתמים אלא דימום. שאלתי היא מתי אמור להיפסק הדימום? מתי אוכל לעשות הפסק טהרה? האם הדימום עדיין מטמא? אני מניקה, חלק אומרים שכל עוד מניקים הדימום ימשך. זה נכון? מה עושים במצב כזה? מתי אוכל להתחיל תהליך של טהרה? מראש.
תשובה: באופן כללי לא ניתן לעשות הפסק טהרה כאשר ממשיך הדימום, אך מאחר ועבר זמן רב ואת מספרת שישנו המשך דימום, טוב שתלכי להיבדק אצל רופאת נשים לבדוק האם המצב תקין. מזל טוב אברהם קריספין רב קהילה בישוב אדם
שאלה: הדלקת נרות חנוכה: יש לי שאלה בנוגע להדלקת נרות חנוכה. שמעתי מפי גיסי הלכה שאומרת שאם אני (רווק) נמצא מחוץ לבית והגיע זמן הדלקת נרות חנוכיה, אז אבא שלי יכול בעת שהוא מדליק חנוכיה לכוון להוציא אותי לידי חובה ואז אינני צריך להדליק כשאני חוזר הביתה. ואם אני מדליק (עם ברכה) בכל זאת, זו ברכה לבטלה. רציתי לאשש את הדבר? וכן לספר לך שהייתה לנו מחלוקת קלה: שאמרתי לגיסי שבבית אבי נוהגים שכל אחד חוזר לביתו מדליק חנוכיה עם ברכה (ולא משנה אם מוציאים לידי חובה או לא). אז הוא אמר לי שאינני צודק. 1.מי צודק. 2. האם מנהג אבא הוא מנהג פסול? 3. ואם אני נשוי אז לפי שיטת גיסי חמי יכול להוציא אותי ידי חובה? 4. וכן אם אנחנו גרים אצל חמי. אז לפי שיטת גיסי האם חמי יכול להוציא את אשתי לידי חובה?? כבוד הרב.
תשובה: הנוהגים לפי פסקי השו"ע (הספרדים) יוצאים ידי חובה בהדלקת ראש המשפחה, אפילו שהם אינם נוכחים בשעת ההדלקה. אולם לפי הרמ"א נוהגים להדליק כל אחד מבני המשפחה. חנוכה שמח אברהם קריספין רב קהילה בישוב אדם
שאלה: החובה לעזור לרכב תקוע: החובה לעזור לרכב תקוע: האם חובתנו כשאני רואה רכב תקוע לעזור לך? אשמח לפירוט רחב!
תשובה: ישנה חובה מוסרית לעזור ליהודי בעת צרה, ומצוות רבות נגזרות מכך כגון מצות השבת אבידה, לא תעמוד על דם רעך, צדקה, חסד, וכו  אמנם יש מצבים יוצאים מהכלל שכתוצאה מאילוצים מסויימים פטרו את האדם מלהושיט עזרה כגון זקן ולא לפי כבודו במצוות השבת אבידה ועוד. אברהם קריספין רב קהילה בישוב אדם